Gribojedovo kanalas

Gribojedovo kanalas () – per Sankt Peterburgo centrą tekantis 5 km ilgio, 32 m pločio ir 3,5 gylio kanalas, prasidedantis nuo Mojkos ties Marso lauku ir įtekantis į Fontanką. Per 1 sekundę vidutiniškai prateka 3,1–3,4 m³ vandens. Iš kitų Sankt Peterburgo kanalų išsiskiria siaura ir vingiuota vaga.

Kanalas nutiestas 1739 m. Krivušos upės vaga Jekaterinos II valdymo metu, todėl jos garbei buvo pavadintas Jekaterinos kanalu. Namai dešiniajame kanalo krante pradėti statyti XVIII a. 4-ajame dešimtmetyje. Namų savininkai privalėjo įrengti krantines ir jas prižiūrėti.

1923 m. kanalas pervadintas viename iš kanalo krantinės namų gyvenusio rusų rašytojo ir diplomato A. Gribojedovo vardu. 1956 m. kanalo krantinė baigta dailinti granito plokštėmis. (Прогулки по Санкт-Петербургу inf.)


Per kanalą nutiestas 21 tiltas. Geriausiai atpažįstamas kanalo vaizdas – ties Prisikėlimo bažnyčia.

Kanalo krantinėje 1881 m. buvo nužudytas Rusijos caras Aleksandras II. Kanalo krantinės 10-ame name buvusioje A. Smilgos spaustuvėje 1904–1906 m. spausdintas „Lietuvių laikraštis“ – pirmasis legalus laikraštis lietuvių kalba Rusijoje, išėjęs po spaudos draudimo lotyniškais rašmenimis panaikinimo. Čia 1905 m. atspausdintas ir Maironio poezijos rinkinio „Pavasario balsai“ trečiasis leidimas.„Lietuvių laikraštis“ – pirmas legalus periodinis leidinys po spaudos draudimo

 Šaltiniai 

Kategorija:Sankt Peterburgo kanalai